Letter from Papnuthis to his Parents
Material: papyrus
Place: Oxyrhynchites
Categories: Brief (privat)
Papnuthis an Aphynchis und Maria (seine Eltern)
ob Pfand empfangen wurde
Aufenthalt in Alexandria bis zum Eintreffen des Geldes
κυρίῳ μου πατρὶ Ἀφυγχίῳ καὶ τῇ κυρίᾳ μου μητρὶ 
Μαριας Παπνοθιου χαίρειν. 
προηγουμένους εὔχομαι τῇ θίᾳ προνοίᾳ οἱ[γ]ενοντά σαι καὶ ὁλοκληρουν 
καὶ εὐθυμο͂ντα καὶ ἀποδοθῆναι  ὑμεῖν τὰ παρʼ ἐμοῦ γράμματα. ποσάκεις 
ἔγραψα ὑμεῖν περὶ τῶν ἐναιχύρων ἐκείνων καὶ οὐδὲ 
φάσις οὐδὲ βάσις. περὶ τῶν αὐτῶν ἐναιχύρων καὶ νῦν γράφω 
ὑμεῖν· ὁ γὰρ ς γεοῦχος Σαραπάμμωνος ἔγραψεν πρὸς Εὐδαι
μων Θεοδώρου τραπεζ[ίτην] παρασχεθῆναι ὑμεῖν τω ἀργύριων. 
εἰ μὲν οἴδαται ὅτι ἐλάβαιτε τω ἀργυριων παρὰ Εὐδαίμωνος, ἀντι
γράψαταί μοι· εἰ μὲν οἴδαται πάλειν ὅτι οὐκ αἴδωκεν ὑμεῖν 
τω ἀργύριων, γράψαταί μοι καὶ ποιήσει ἓν  νομισμάθιων 
ἤδη ἐν ἀργυρίοις ἐναιχθῆναι ὑμεῖν, ἀλλʼ ὅρα μὴ ἀμελήσηται 
μὴ γράψασθαί μοι. γινοσκε δὲ ὑμᾶς θέλο ὅτι ἐν τῇ Ἀλεξανδρείᾳ 
εἰμεὶ μόνος μετὰ δηναρίων μυριάδος ταλάντων εἴκοσι 
πένται . ὁ ἡγεμὼν ἔγραψεν πρὸς των γεοῦχων 
Σαραπάμμωνος καὶ τω κοινονω αὐτοῦ ἀρθῆναι ἐπεὶ τῆς 
Ἀλεξανδρείας ἀργυριων δηναρίων μυριάδας μυριάδων 
ἑπτὰ ἡμείσους  καὶ ἀπέστιλών μοι μετὰ τοῦ μέρως ἡμῶν 
καὶ παραμενῶμαι ἐπεὶ τῆς Ἀλεξανδρείας ἕως ἐξωδιασθῶ αὐτὰ 
καὶ πάλειν ἀπέρχωμαι ἐπεὶ τῆς Ἀθριβειτῶν πόλεως. 
ἀσπάζωμαι τὴν κυρια μου σύμβιων Ἀπιας, ἀσπάζομαι τὴν 
κυρια μου ἀδελφὴν Τερηοῦς, ἀσπάζομαι των κυριω μου ἀδελφὼν 
Γερόντιος, ἀσπάζομαι των δεσπότη μου ἀδελφὼν Δωροθέως, 
ἀσπάζομαι τὴν ἀδελφήν μου Εὐηθις, ἀσπά[ζ]ομαι τὴν 
κυρια μου ἀδελφὴν τὴν Μικκήν, ἀσπάζομαι Χωοῦς καὶ  σύμβιων 
αὐτοῦ Ἡράκλειαν καὶ τὰ ἀβάσκαντα αὐτῆς τέκνα, ἀσπάζομαι 
των πατέραν μου Ἀμμώνιων, ἀσπάζομαι Τασιλβάνεις 
καὶ τὰ ἀβάσκαντα αὐτῆς τέκνα, ἀσπάζομαι των πατέραν 
μου Πετεμούνιος καὶ τὴν μητέραν μου Ταήσ[ει]ς
καὶ τὰ ἀβάσκαντα αὐτῆς τέκνα, ἀσπάζομαι τὴν κυρια μου καὶ ἀδελφὴν Παλλαδίης ἀσπάζομαι πάντας 
κατʼ ὄνομα τοὺς φιλο͂ντας ἡμᾶς.
ἀπόδ τῷ κυρίῳ μου  πατρὶ Ἀφυγχίῳ π Παπνουθίου